Renessanssikuningaskunnat
Renessanssikuningaskunnissa eletään tällä hetkellä vuotta 1464 (peli etenee myös vuosissa). Peli on realistinen eikä sisällä fantasiaa. Pelissä ei ole yksinkertaista päämäärää, vaan jokainen voi pelata peliä kuten itse haluaa. Kaikki poliittiset tapahtumat, kuten sodat, rauhat, lait ja sopimukset riippuvat läänien toiminnasta. Läänejä pelissä on monta, esimerkiksi Ranskassa niitä on kymmeniä, mutta Suomessa tällä hetkellä vain yksi. Jokaisessa läänissä on enintään kuusi kaupunkia, useimmissa vähemmän. Läänejä ja kaupunkeja johtavat pelaajat itse. Läänin johdossa on kahdestatoista pelaajasta muodostuva neuvosto, jonka johtajana toimii kreivi tai herttua. Neuvosto päättää läänin asioista ja määrää sen lait. Neuvosto toimii kaksi kuukautta kerrallaan ja se valitaan vaaleilla erityisellä vaalimekanismilla.
Dune 2000
Dune 2000 on Frank Herbertin Dyyni-sci-fi-kirjasarjaan perustuva
Westwood Studiosin vuonna 1998 julkaisema tietokonepeli. Pelissä on kolme pelattavaa kuningassukua ja tarkoituksena on vallata itselleen kokonaan Arrakis-niminen planeetta taistelemalla vihollissukuja vastaan. Tämä perustuu siihen, että avaruuskilta tarvitsee Melange-nimistä maustetta, joka laajentaa tietoisuutta ja auttaa avaruuden poimuttamisessa. Sitä saa vain Arrakikselta.